**КОМИ РЕСПУБЛИКАЛӦН ОЛАНПАС**

**“Коми Республика мутасын меститчӧм уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося урасьӧм тӧлысь 28 лунӧ

**1 статья.** Пыртны “Коми Республика мутасын меститчӧм уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 351 ст.; 2014, 9 №, 114 ст.; 13 №, 199 ст.; 2015, 7 №, 76 ст.; 21 №, 288 ст.; 2016, 4 №, 61 ст.; 17 №, 222 ст.; 18 №, 255 ст.; 2017, 5 №, 87 ст.; 26 №, 456 ст.) татшӧм вежсьӧмъяс:

1. 3 статьяса 1 юкӧнӧ содтыны татшӧм сюрӧса 88 ‒ 811 пунктъяс:

“88) капитальнӧя дзоньталан фонд артмӧданногъяс йылысь пӧрадок, капитальнӧя дзоньталан фонд артмӧданног бӧръян пӧрадок йылысь уна патераа керкаясын жыръяс киын кутысьяслы меставывса асвеськӧдлан органъясӧн юӧртан пӧрадок урчитӧм;

89) уна патераа керкаясын жыръяс киын кутысьяслы да уна патераа керкаясӧн веськӧдлысь организацияясӧ уна патераа керкаясын ӧтувъя эмбур капитальнӧя дзоньталан дінму уджтаслӧн сюрӧс да уна патераа керкаяс донъялан муртӧсъяс йылысь, мыйяс подув вылын урчитӧны капитальнӧя дзоньталӧм нуӧдан ӧчередносьтсӧ, юӧртан пӧрадок урчитӧм;

810) уна патераа керкаясын ӧтувъя эмбур капитальнӧя дзоньталӧм нуӧдӧмын эновтны позьтӧм коланлун артмӧм дырйи Коми Республикаса республиканскӧй сьӧмкуд сьӧм тшӧт весьтӧ водзӧсӧн да (либӧ) водзӧстӧг содтӧд отсӧг сетан да сійӧс сетан случайяслысь пӧрадок лыддьӧг вынсьӧдӧм;

811) уна патераа керкаын ӧтувъя эмбур капитальнӧя дзоньталӧмсӧ нуӧдӧм серти медалӧмӧ вӧвлӧм сетысьӧн кывкутана мог збыльмӧдӧм йылысь, а сідзжӧ Россия Федерацияса оланін кодекслӧн 1901 статьяса 4 юкӧнын положениеяс йылысь уна патераа керкаын жыръяс кутысьяслы юӧртан пӧрадок урчитӧм;”.

2. 4 статьяын 2 юкӧнса квайтӧд абзац киритны.

3. 5 статьяын:

1) 1 юкӧнӧ содтыны татшӧм сюрӧса коймӧд абзац:

“Капитальнӧя дзоньталӧм вылӧ взносъяс мынтӧм серти кывкутана мог артмӧ уна патераа керкаын жыръяс киын кутысьяслы кӧкъямыс календарнӧй тӧлысь кольӧм бӧрын тӧлыссянь заводитӧмӧн, мый мунӧ тӧлысь бӧрын, кор вӧлі официальнӧя йӧзӧдӧма капитальнӧя дзоньталан вынсьӧдӧм дінму уджтас, кытчӧ пыртӧма тайӧ уна патераа керкасӧ, тайӧ юкӧнса мӧд абзацӧн урчитӧм случай кындзи.”;

2) 2 юкӧнын:

а) “донъялан донысь 30 прӧчент” кывъяс вежны “донъялан донысь комын прӧчент” кывъясӧн;

б) “кытчӧ пыртӧма став услугасӧ да уджсӧ, мый пырӧ уна патераа керка капитальнӧя дзоньталӧм серти медэтша колана услугаяслӧн да уджъяслӧн урчитӧм лыддьӧгӧ уна патераа керка бурмӧдан тшупӧд, конструктивнӧй да техническӧй параметръяс тӧд вылӧ босьтӧмӧн” кывъяс вежны “кутшӧмӧс урчитӧма Россия Федерацияса Веськӧдлан котырӧн уполномочитӧм федеральнӧй олӧмӧ пӧртысь власьт органӧн вынсьӧдӧм методика боксянь вӧзйӧмъяс серти” кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Веськӧдлан котырлы примитны тайӧ Оланпассӧ збыльмӧдысь нормативнӧй инӧда актъяс.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

2-РЗ №